****

Obecné zastupiteľstvo obce Tureň

v súlade s ustanovením § 6 Zákona číslo 369/1990 Zb. o obecnom zriadení v znení neskorších predpisov a Zákona číslo 582/2004 Z. z. o miestnych daniach a  poplatku za komunálne odpady a drobné stavebné odpady v znení neskorších predpisov vydáva toto

VŠEOBECNE ZÁVÄZNÉ NARIADENIE OBCE TUREŇ

**č. 2/2023**

O POPLATKU ZA KOMUNÁLNE ODPADY A DROBNÉ STAVEBNÉ ODPADY

na kalendárny rok 2024

**Návrh tohto všeobecne záväzného nariadenia (VZN)**

Vyvesený na úradnej tabuli obce dňa: 27.11.2023

Dátum začiatku lehoty na pripomienkové konanie: 27.11.2023

Dátum ukončenia pripomienkového konania: 12.12.2023

VZN na ktorom sa uznieslo Obecné zastupiteľstvo: 14.12.2023

Vyhlásené vyvesením na úradnej tabuli obce dňa: 15.12.2023

**Nadobúda účinnosť dňom: 01.01.2024**

**ČLÁNOK I.**

**§ 1**

**Predmet poplatku**

 Poplatok sa platí za komunálne odpady a drobné stavebné odpady, okrem elektro odpadov a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu, ktoré vznikajú na území obce Tureň. V obci Tureň je zavedený nevážený množstvový zber komunálneho odpadu.

**§ 2**

**Poplatník**

1.Poplatníkom je:

1. fyzická osoba, ktorá má v obci trvalý pobyt alebo prechodný pobyt alebo je na území obce oprávnená užívať alebo užíva byt, nebytový priestor, pozemnú stavbu alebo záhradu, vinicu, ovocný sad, trvalý trávnatý porast na iný účel ako podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha,
2. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
3. podnikateľ ( fyzická alebo právnická osoba), ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

2. Poplatníkom nie je:

1. osoba, ktorej oprávnenie užívať nehnuteľnosť vyplýva z povahy právneho vzťahu a poplatníkom podľa ods.1, ak na jeho základe
2. užíva priestory nehnuteľností vyhradené na prechodné ubytovanie v zariadení na to určenom,
3. užíva z dôvodu plnenia povinnosti vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľnosť, ktorú má právo užívať alebo ju užíva aj poplatník, alebo,
4. v nehnuteľnosti, ktorú má poplatník právo užívať alebo užíva, vykonáva pre poplatníka práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady.

1. Ak žije v spoločnej domácnosti viacero poplatníkov plnenie povinnosti poplatníka môže za ostatných členov prevziať jeden z nich, takouto osobou nemôže byť ten, kto sa dlhodobo zdržiava mimo územia republiky, alebo je nezvestný.

1. Poplatková povinnosť vzniká dňom, ktorým nastane skutočnosť uvedená v odseku 1.

**ČLÁNOK II.**

**§ 3**

**Určenie poplatku**

* 1. Nevážený množstvový zber je zber komunálnych odpadov a drobných stavebných odpadov pri ktorom ich pôvodca platí poplatok ustanovený podľa osobitného zákona vo výške, ktorá je priamo úmerná množstvu týchto odpadov vyprodukovaných pôvodcom za daný čas.

* 1. Poplatník určí si veľkosť nádoby a to: 120 l, 240 l alebo 1100 l.

* 1. Obec určí poplatok súčinnom frekvencie vývozu (26 resp. 27 týždňov alebo 13 týždňov), sadzby za 1 liter (0,058 €) a objemu zbernej nádoby (110 l, 120 l, 140 l,

240 l a 1100 l).

* 1. Poplatok za 1 liter činí 0,058 EUR / 1 týždeň, t.j. 3,016 EUR / 52 týždňov

 **Dvojtýždňový vývoz ( 26 vývozov)**

 Poplatok za 120 l nádobu je **180,96 - EUR** **na 1 rok.**

 Poplatok za 240 l nádobu je **361,92 - EUR na 1 rok.**

 Poplatok za 1100 l nádobu je **1.658,80 - EUR** **na 1 rok**.

 **Mesačný vývoz ( 13 vývozov )**

 Poplatok za 120 l nádobu je **90,48 - EUR na 1 rok**.

 Poplatok za 240l nádobu je **180,96 - EUR na 1 rok**.

 Poplatok za 1100l nádoba je **829,40 -EUR na 1 rok.**

* 1. Po uhradení poplatku za komunálny odpad v zmysle § 3 bod 4 tohto VZN je možné zakúpiť si 120l vrece na komunálny odpad s logom AVE. Poplatok za toto vrece 7,50,- €/ks.

**§ 4**

**Drobné stavebné odpady (ďalej len „DSO“)**

1. Poplatok za DSO uhrádza poplatník v hotovosti poverenému zamestnancovi, ktorý vydá príjmový pokladničný doklad.

1. DSO sa bude odovzdávať na obcou určenom mieste – vo dvore obecného úradu po dohode so zamestnancami úradu.

1. Správca dane určuje sadzbu poplatku DSO na **0,09 €/ kg** drobného stavebného odpadu bez obsahu škodlivín.

1. Za drobný stavebný odpad sa považuje: betón cementový, dechtová lepenka, dlaždice a obkladačky, kamenná drvina, keramická dlažba, kvádre, linoleum, odkladacie dosky, odpad z demolácií, odpadová dechtová lepenka, piesok, sadrokartón, sadrové dosky, sklo s drôtenou vložkou, sklolaminát, stavebná suť – zmes, strešné krytiny – cementové, strešné krytiny – pálené, tehlová drvina, tehly odľahčené, tehly plné, tvárnice plné betónové, tvárnice pórobetónové, tvárnice škvarobetónové, umakart, výkopová zemina
2. Merné jednotky na odovzdanie DSO:
* vedro cca 20l, cena 1,80€
* fúrik cca 100l, cena 9€

**§ 5**

**Spôsob platenia poplatku**

1. Pri neváženom množstevnom zbere poplatok obec vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia. Základ poplatku sa zaokrúhľuje .
2. Poplatok sa platí:

- v hotovosti do pokladne na Obecnom úrade v Turni,

 - bankovým prevodom na účet SK54 0200 0000 0000 1642 3112

- poštovou zloženkou

1. Po uhradení poplatku si poplatník prevezme nálepku na smetnú nádobu.
2. Splatnosť poplatku za komunálne odpady a drobné stavebné odpady obec určuje uhradiť v jednej splátke.
3. Nálepka za aktuálny rok je platná do 31.1. nasledujúceho roka.

**ČLÁNOK III.**

**§ 6**

**Oznamovacia povinnosť**

1. Poplatník je povinný do jedného mesiaca odo dňa vzniku povinnosti platiť poplatok odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade, ak došlo k zmene už ohlásených údajov, ohlásiť obci

1. svoje meno, priezvisko, dátum narodenia, adresu trvalého pobytu, adresu prechodného pobytu, ak je poplatníkom osoba v súlade s úst. § 77 ods.2 písm. b/ alebo c/ Z.č.582/2004

Z.z. názov alebo obchodné meno, sídlo alebo miesto podnikania, identifikačné číslo,

1. identifikačné údaje iných osôb, ak za nej plní povinnosti poplatníka v súlade s ust. § 77 ods.7 Z.č.582/2004 Z.z.
2. údaje rozhodujúce na určenie poplatku podľa § 79 Z.č.582/2004 Z.z. spolu s ohlásením predloží aj doklady potvrdzujúce uvádzané údaje; ak súčasne požaduje zníženie alebo odpustenie poplatku podľa § 83 Z.č.582/2004 Z.z. aj doklady, ktoré odôvodňujú zníženie alebo odpustenie poplatku.

1. Poplatník je oprávnený podať obci oznámenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.
2. Zmenu frekvencie vývozu a veľkosť nádoby za komunálny odpad je poplatník povinný oznámiť na obecnom úrade, osobne alebo elektronicky na mailovú adresu obec@obecturen.sk , do 30.11. predchádzajúcim kalendárnym rokom, keď sa má prísť k zmene.

**ČLÁNOK IV.**

**§ 7**

**Vrátenie poplatku**

Obec vráti poplatok, alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho a preukáže splnenie podmienok na vrátenie poplatku alebo jeho pomernej časti:

1. na základe žiadosti daňového subjektu
2. ak má daňový subjekt vyrovnané všetky daňové a poplatkové povinnosti
3. doložením hodnoverného dokladu z ktorého vyplýva pobyt poplatníka mimo obce (potvrdenie od zamestnávateľa, potvrdenie o štúdiu v zahraničí, čestné prehlásenie).

**ČLÁNOK V.**

**§ 8**

 **Úľavy a zníženia**

1. Obec zníži poplatok o 20% na základe žiadosti poplatníka spolu s čestným prehlásením, ktorý predloží do 10.01. príslušného roka, keď má prísť k zmene.
	1. pre poplatníka samostatne (osamelo) žijúcu fyzickú osobu staršiu ako 62 rokov, s trvalým pobytom v obci.
	2. pre poplatníka - držiteľa ŤZP, ŤZP-S preukazu (preukaz s červeným pásom – so sprievodcom **),** s trvalým pobytom v obci Tureň**,** a predloženia preukazu.
2. Poskytnutie zľavy sa nevzťahuje na osoby, ktoré majú, ku dňu podania žiadosti o poskytnutie zľavy, voči obci nedoplatky.

**ČLÁNOK VI.**

**§9**

**Sankcie**

Pokuty a sankčné úroky budú uložené v zmysle zákona NR SR č. 563/2009 Z.z. o správe daní (Správny poplatok).

**ČLÁNOK VII.**

**§ 10**

**Zrušovacie ustanovenie**

Dňom nadobudnutia účinnosti tohto všeobecného záväzného nariadenia stráca účinnosť

VZN č. 4/2023 zo dňa 01.01.2023

**ČLÁNOK VIII.**

**§ 11**

**Prechodné a záverečné ustanovenia**

1. Pri uplatňovaní tohto VZN v ďalších prípadoch platia ustanovenia zákona NR SR č. 582/2004 Z.z. o miestnych daniach a miestnom poplatku za komunálny odpad a drobný stavebný odpad v znení neskorších predpisov a ustanovenia Zákona SNR č. 563/2009 Z.z. o správe daní a poplatkov ( daňový poriadok ) a o zmene a doplnení niektorých zákonov.
2. Zmeny a doplnky tohto VZN schvaľuje obecné zastupiteľstvo.

1. Na tomto všeobecne záväzné nariadení obce Tureň sa uznieslo Obecné zastupiteľstvo v

Turni dňa 14.12.2023 uznesením č. 66/2023

1. Toto nariadenie nadobúda účinnosť od 01.01.2024

................................................

Dominik Cisár starosta obce